St. Louis Cardinals

duimnael|regs|Busch-stadion.

Die St. Louis Cardinals is 'n Amerikaanse professionele bofbalspan wat gebaseer is in St. Louis, Missouri. Die Cardinals kompeteer in Hoofligabofbal (MLB) as 'n lid van die Nasionale Liga (NL) se Sentrale Divisie (NL-Sentraal). Die Cardinals speel sedert 2006 hul tuiswedstryde by Busch-stadion in die middestad van St. Louis. Die Cardinals is een van die Verenigde State se oudste en mees suksesvolle professionele bofbalspanne, en het reeds 11 Wêreldreekse gewen. Dit is die meeste van enige span uit die Nasionale Liga, en tweede na die New York Yankees se MLB rekord van 27 titels. Die span het 19 Nasionale Liga-wimpels gewen, die derde meeste van enige span na die Los Angeles Dodgers en San Francisco Giants. St. Louis het ook 15 divisietitels in die Nasionale Liga se Oostelike (NL-Oos) en Sentrale (NL-Sentraal) divisies gewen.

In 1881 het Chris von der Ahe, 'n entrepeneur, die Brown Stockings gekoop, dit herdoop na die St. Louis Browns en dit 'n "charter member" van die "American Association" bofballiga gemaak. Die span het vier ligakampioenskappe gewen, wat dit vir hulle moontlik gemaak het om in die era se professionele bofbalkampioenskapsreeks, 'n voorloper van die moderne Wêreldreeks, te speel. Die Browns het in twee van hierdie kampioenskappe kragte gemeet met die Chicago White Stockings, nou die Chicago Cubs, en sodoende het die blywende Cardinals–Cubs wedywering 'n aanvang geneem.

In 1892 het die Browns – ook genoem die Perfectos – by die Nasionale Liga aangesluit. In 1900 is die span herdoop na die Cardinals (Twee jaar later het 'n onverwante St. Louis Browns-span by die Amerikaanse Liga aangesluit).

Van die Cardinals se mees noemenswaardige prestasies sluit in die bestuurder/eienaar Branch Rickey se uitvinding van die "farm system"In sport is 'n "farm team" (plaasspan), "farm system" (plaasstelsel), "feeder team" (voederspan) of "feeder club" (voederklub) gewoonlik 'n span of klub wie se rol dit is om ervaring en opleiding aan jong spelers te verskaf, met die verstandhouding dat enige suksesvolle spelers na 'n hoër vlak kan opbeweeg op 'n gegewe punt, gewoonlik in ooreenstemming met die hoof- of ouer-span. Hierdie stelsel kan op baie maniere geïmplementeer word, beide formeel en informeel. Dit moet nie verwar word nie met 'n oefengroep, wat 'n soortgelyke ontwikkelingsdoel vervul, maar waar die spelers van die oefengroep deel is van die hoof- of ouer-span., Rogers Hornsby se twee "Triple Crowns" In bofbal verdien 'n speler 'n "Triple Crown" wanneer hy 'n liga in drie spesifieke statistiese kategorieë in dieselfde seisoen lei. Die term "Triple Crown" verwys oor die algemeen na die kolfprestasie om 'n liga te lei in kolfgemiddeld, tuislopies ("home runs") en lopies ingekolf ("Runs batted in" of "RBI's") in dieselfde seisoen. 'n  "Run batted in" of "runs batted in" (RBI) (lopie(s) ingekolf) is op sy beurt 'n statistiek in bofbal en sagtebal wat 'n kolwer krediteer met 'n spelstuk (bv. 'n kolfhou of "hit") wat daartoe lei dat 'n lopie ("run") aangeteken word (behalwe in sekere situasies soos wanneer 'n fout "error" deur die span wat veldwerk doen – die "defensiewe span" – gemaak word, wat nie tot die krediet van die kolwer of "batter" self strek nie). Byvoorbeeld, wanneer die kolwer 'n "base hit" (bofhou) slaan wat 'n spanmaat op 'n hoër bof (1ste, 2de of 3de bof) in staat stel om Tuisbof of "Home plate/base" te bereik en daarmee sodoende 'n "run" of lopie aan te teken, word die kolwer wat die bal geslaan het gekrediteer met 'n RBI. Die term "Pitching Triple Crown" verwys na die boulprestasie om 'n liga te lei in "wins" (oorwinnings), "strike outs" en "earned run average" (ERA). Met ERA word op sy beurt bedoel "earned run average" (ERA) (verdiende lopiegemiddeld). D.w.s. die gemiddeld van die lopies wat deur 'n bouler toegelaat word per nege kolfbeurte geboul (d.i. die tradisionele lengte van 'n bofbalwedstryd). Die ERA word bepaal deur die aantal lopies wat toegelaat is deur die aantal kolfbeurte te deel en met nege te vermenigvuldig. Dus stel 'n laer ERA 'n beter prestasie daar. Dit kan as volg uitgedruk word ERA = 9 X earned runs allowed/innings piched. Die laagste loopbaan-ERA is 1.82, opgestel deur die Chicago White Sox se bouler, Ed Walsh., Dizzy Dean se 30-oorwinning ("win") seisoen in 1934, Stan Musial se 17 MLB en 29 NL rekords, Bob Gibson se 1.12 ERA (verdiende lopiegemiddelde) gedurende die 1968 MLB-seisoen, Whitey Herzog se "Whiteyball", Mark McGwire se enkel-seisoen tuislopierekord in 1998 Tydens die 1998 Major League Baseball-seisoen het Mark McGwire van die St. Louis Cardinals en Sammy Sosa van die Chicago Cubs die liga se hoogs gesogte enkelseisoen-tuislopierekord (61), wat in 1961 opgestel is deur Roger Maris, probeer verbeter. Die seisoenlange jaagtog het op 8 September 1998 'n hoogtepunt bereik toe McGwire, teen Sosa en die Cubs, sy 62ste tuislopie van die seisoen geslaan het om die rekord te breuk. McGwire het die seisoen met 70 tuislopies afgesluit, terwyl Sosa met 66 geëindig het. Die 1998 tuislopierekord-jaagtog, sowel as die vorige jaar se strewe na die rekord, is deur sportontleders bestempel as die rede vir hernieude belangstelling in MLB ná die 1994-staking wat daartoe gelei het dat die seisoen voortydig geëindig het en die 1994 Wêreldreeks gekanselleer is. McGwire se rekord is later in 2001 gebreek deur Barry Bonds, wat 73 tuislopies geslaan het., die 2011 kampioenskapspan se ongekende terugvegpogings,Eisenbath 1999: 251 en Albert Pujols se 700ste tuislopie. Die Cardinals het 105 of meer wedstryde in vier seisoene gewen, en nege keer 100 wedstryde of meer gewen. Cardinals-spelers het 21 liga MVP's ("Most Valuable Player" of in Afrikaans: "Mees Waardevolle Speler"), vier kolf-Triple Crowns, en drie Cy Young-toekennings gewen. Cardinals-spelers wat ingehuldig is in die Baseball Hall of Fame sluit in Lou Brock, Dizzy Dean, Bob Gibson, Whitey Herzog, Rogers Hornsby, Tony LaRussa, Joe Medwick, Stan Musial, Enos Slaughter, Branch Rickey, Red Schoendienst, Ozzie Smith, Ted Simmons, Bruce Sutter en Scott Rolen.

In 2018 het Forbes die Cardinals op $1,9 miljard gewaardeer, die 7de hoogste onder MLB-klubs en veel meer as die $147 miljoen wat in 1995 betaal is deur die eienaar William DeWitt Jnr. se beleggingsgroep. In 2017 het die klub inkomste van $319 miljoen verdien op 'n bedryfsinkomste van $40.0 miljoen. John Mozeliak is the President van Bofbalbedrywighede, Mike Girsch is die algemene bestuurder en Oliver Marmol is die bestuurder. Die Cardinals is bekend om hul sterk ondersteunersbasis: ten spyte daarvan dat die span deel is van die sport se middelvlak mark, is hul bywoningssyfers onder die hoogste van die liga, en is die span konsekwent onder die top drie in MLB wat plaaslike televisiekykergetalle betref.

Met inbegrip van die 2023-seisoen, is die Cardinals se algehele wen-verloor-gelykop rekord 11,202 wedstryde gewen, 10,323 wedstryde verloor en 152  wedstryde gelykop gespeel (.520).

 Huidige spanlede 

 Verwysings 

 Nog leesstof 





 Eksterne skakels 

 St. Louis Cardinals news  (uit die St. Louis Post-Dispatch)
 St. Louis Cardinals Team Index (by Baseball Reference)
 St. Louis Cardinals Team Page (by Scout.com)

Kategorie:Bofbal